รัฐบาลไทย-ข่าวทำเนียบรัฐบาล-กระทรวงมหาดไทย เดินหน้าเร่งพัฒนาประสิทธิภาพการทำงานบุคลากรในสังกัด เน้นย้ำ “คนมหาดไทย” ต้องเตรียมพร้อมรับการเปลี่ยนแปลง และเรียนรู้ตลอดชีวิต
วันอังคารที่ 9 มกราคม 2561
กระทรวงมหาดไทย เดินหน้าเร่งพัฒนาประสิทธิภาพการทํางานบุคลากรในสังกัด เน้นย้ํา “คนมหาดไทย” ต้องเตรียมพร้อมรับการเปลี่ยนแปลง และเรียนรู้ตลอดชีวิต
กระทรวงมหาดไทย เดินหน้าเร่งพัฒนาประสิทธิภาพการทํางานบุคลากรในสังกัดเน้นย้ํา “คนมหาดไทย” ต้องเตรียมพร้อมรับการเปลี่ยนแปลง และเรียนรู้ตลอดชีวิต
วันนี้ (8 ม.ค. 61) เวลา 08.30 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย เป็นประธานในพิธีเปิดการอบรม “หลักสูตรการเพิ่มประสิทธิภาพในการทํางานสําหรับข้าราชการระดับต้น”ซึ่งจัดโดยสถาบันดํารงราชานุภาพ สํานักงานปลัดกระทรวงมหาดไทย เพื่อพัฒนาบุคลากรในสังกัดให้มีความรู้ ความเข้าใจในบริบทโลก รู้ทิศทางการพัฒนาประเทศและความเป็นกระทรวงมหาดไทย เพื่อพัฒนาสมรรถนะให้สามารถปฏิบัติงานในหน้าที่ได้อย่างมีประสิทธิภาพ โดยมีกลุ่มเป้าหมายได้แก่ ข้าราชการในสังกัดสํานักงานปลัดกระทรวงมหาดไทยทั้งในส่วนกลางและภูมิภาค (สํานักงานจังหวัด)
ใช้ระยะเวลาอบรม 5 วัน ระหว่างวันที่ 8 -12 มกราคม 2561 ณ กรุงเทพมหานคร และโรงแรมสีดารีสอร์ท จังหวัดนครนายก
โอกาสนี้ นายนิสิต จันทร์สมวงศ์ รองปลัดกระทรวงมหาดไทยได้มอบนโยบายและแนวทางการปฏิบัติงานให้แก่ผู้เข้ารับการอบรม โดยกล่าวว่า กระทรวงมหาดไทยอยากเห็นข้าราชการในสังกัดได้มีการอบรมเพิ่มเติมความรู้ให้ก้าวทันวิทยาการใหม่ๆ โดยทุกวันนี้โลกเปลี่ยนแปลงเร็ว มีองค์ความรู้ใหม่ๆ เกิดขึ้นตลอดเวลา หากบุคลากรไม่ได้รับการพัฒนาเพิ่มเติมองค์ความรู้ จะทําให้ไม่สามารถก้าวทันสภาวะโลกที่เปลี่ยนแปลงไป และในวันนี้นับเป็นโอกาสดีที่สถาบันดํารงราชานุภาพได้จัดหลักสูตร “การเพิ่มประสิทธิภาพในการทํางานสําหรับข้าราชการระดับต้น”ขึ้นจึงขอให้ผู้เข้ารับการอบรมทุกคนได้ตั้งใจศึกษาวิชาความรู้ พึ่งตระหนักและภูมิใจว่าพวกเราเป็นกลไกสําคัญกลไกหนึ่งในการบริหารงานราชการซึ่งการฝึกอบรมในครั้งนี้จะทําให้พวกเราทุกคนได้มีความรู้ความเข้าใจเกี่ยวกับทิศทางการพัฒนาประเทศ นโยบายผู้บริหารและผู้นําองค์กร รวมทั้งนโยบายต่างๆ ของหน่วยงานรอบข้างในพื้นที่ ทําให้สามารถบูรณาการการทํางานร่วมกันได้ และปฏิบัติงานในหน้าที่ได้อย่างมีประสิทธิภาพ สามารถเป็นกําลังในการขับเคลื่อนงานตามภารกิจหน้าที่ได้อย่างสมบูรณ์มากยิ่งขึ้น ซึ่งปัจจุบันโลกมีการเปลี่ยนแปลงสูง โดยเฉพาะวิวัฒนาการของนวัตกรรมและเทคโนโลยีสมัยใหม่ เราจึงต้องก้าวตามให้ทันซึ่งยังรวมถึงการบริหารอารมณ์ผู้ใช้บริการ (ความต้องการของประชาชน) การบริหารจัดการในภาวะฉุกเฉิน และการเปลี่ยนแปลงใหม่ๆ เช่น การเข้าสู่ยุคThailand 4.0การบริหารงานจังหวัดและกลุ่มจังหวัดแบบบูรณาการ การจัดทํายุทธศาสตร์การพัฒนาภาค เป็นต้น นอกจากนี้ยังมีปัญหาต่างๆ ที่อาจเกิดขึ้นในพื้นที่ เช่น แรงงานต่างด้าว การค้ามนุษย์ สาธารณภัย ซึ่งปัญหาเหล่านี้เมื่อเกิดขึ้นในพื้นที่การแก้ไขปัญหาจําเป็นต้องบูรณาการการทํางานร่วมกัน ซึ่งสํานักงานจังหวัดจะต้องทําหน้าที่บูรณาการหน่วยงานต่างๆ ในพื้นที่ให้ได้ เพื่อ “บําบัดทุกข์ บํารุงสุข” ให้กับพี่น้องประชาชน
ท้ายนี้รองปลัดกระทรวงมหาดไทย ได้กล่าวย้ําว่า “คนมหาดไทย” ต้องเตรียมพร้อมรับการเปลี่ยนแปลง และเรียนรู้ตลอดชีวิตโดยเฉพาะผู้ปฏิบัติงานในจังหวัด ต้องรู้จักมองภาพกว้าง มองอย่างบูรณาการ รู้ขั้นตอนการปฏิบัติงานในแต่ละด้าน รู้ปัญหาที่เกิดขึ้นอย่างแท้จริงว่าเป็นงานของหน่วยงานใด เพื่อให้การแก้ไขปัญหาสําเร็จลุล่วง และขอให้เชื่อว่า“ทําดีต้องได้ดี”โดยยืนหยัดการดํารงชีวิตและการทํางานตามหลักปรัชญาของเศรษฐกิจพอเพียง ขอให้ยึดมั่นในคุณงามความดี มีความซื่อสัตย์สุจริต รู้จักการพัฒนาตนเองอย่างสม่ําเสมอ สามารถปรับตัวให้เข้ากับสภาวะสังคมที่เปลี่ยนแปลงไป เพื่อประโยชน์สุขของประชาชนและประเทศชาติ
ครั้งที่4/2561
กองสารนิเทศ สํานักงานปลัดกระทรวงมหาดไทย
โทร 0-22224131-2